اقوام متحدہ دا ادارہ برائے پناہ گزیناں

اقوام متحدہ دا ادارہ برائے پناہ گزیناں (یو این ایچ سی آر) 
جنگاں، ظلم، قدرتی آفتاں، تے ٻیاں کئی وجوہات دی بنا تے لکھاں لوک اپنے گھراں توں بے گھر تھی تے پناہ دی تلاش وچ ٻئے ملکاں دا رخ کریندن۔ ایہ لوک پناہ گزین سݙیندن۔ اینہاں پناہ گزیناں دی مدد تے حفاظت کیتے، اقوام متحدہ ہک خاص ادارہ قائم کیتے جیں دا ناں اقوام متحدہ دا ادارہ برائے پناہ گزیناں (UNHCR) ہے۔

 یو این ایچ سی آر دے قیام تے مقصد 
یو این ایچ سی آر، اقوام متحدہ دا ہک خصوصی ادارہ اے جیڑھا 14 دسمبر 1950 کوں قائم کیتا ڳیا ہا۔ ایندا بنیادی مقصد دنیا بھر دے پناہ گزیناں، زبردستی بے گھر تھیوݨ والیاں برادریاں، تے بے وطن لوکاں دی مدد تے حفاظت کرݨ ہے۔ یو این ایچ سی آر انہاں دی رضاکارانہ وطن واپسی، مقامی انضمام یا کہیں تریجھے ملک وچ آبادکاری وچ وی مدد کریندے۔

 یو این ایچ سی آر دا کم کیا ہے؟ 
یو این ایچ سی آر دا کم ٻہوں وسیع ہے۔ ایہ پناہ گزیناں کوں مختلف قسم دی امداد ݙیندے، جیندے وچ شامل ہن:

خوراک تے رہائش: پناہ گزیناں کوں زندہ رہݨ کیتے خوراک تے رہائش دا انتظام کرݨ۔

دوائیاں تے طبی امداد: بیمار پناہ گزیناں کوں دوائیاں تے طبی سہولیات مہیا کرݨ۔

تعلیم: ٻالاں تے نوجواناں کیتے تعلیم دا انتظام کرݨ تاکہ او ہک بہتر مستقبل بݨا سڳن۔

قانونی مشورہ: پناہ گزیناں کوں انہاں دے حقوق دے بارے وچ معلومات ݙیناں تے قانونی مشورہ ݙیوݨ۔

حفاظت: پناہ گزیناں کوں تشدد تے ظلم توں بچاوݨا۔

وطن واپسی: جݙاں حالات ٹھیک تھی ونڄن، پناہ گزیناں دی رضاکارانہ وطن واپسی وچ مدد کرݨ۔

آبادکاری: جے وطن واپسی ممکن نہ ہووے، تاں پناہ گزیناں کوں ٻئے ملکاں وچ آباد تھیوݨ وچ مدد کرݨ۔

 یو این ایچ سی آر کتھاں کم کریندے؟ 
یو این ایچ سی آر دا صدر دفتر جنیوا، سویٹزرلینڈ وچ ہے۔ دسمبر 2023 دے مطابق، ایندے 20,305 ملازم 136 ملکاں وچ کم کریندے پئے ہن۔ یو این ایچ سی آر دنیا دے ہر کونے وچ پناہ گزیناں دی مدد کریندے۔

 نوبل امن انعام 
یو این ایچ سی آر کوں 1954 تے ول 1981 وچ نوبل امن انعام نال نوازیا ڳیا ہا۔ یو این ایچ سی آر کوں 2015 وچ اندرا گاندھی ایوارڈ وی ملیا ہا۔

 یو این ایچ سی آر دی اہمیت 
یو این ایچ سی آر دی دنیا بھر وچ پناہ گزیناں دی زندگی کوں بہتر بݨاوݨ وچ ٻہوں وݙی اہمیت ہے۔ جنگاں، ظلم، تے قدرتی آفتاں دی وجہ توں بے گھر تھیوݨ والے لکھاں لوک یو این ایچ سی آر تے انحصار کریندن تاں جو او محفوظ رہ سڳن تے ہک نویں زندگی شروع کر سڳن۔ یو این ایچ سی آر دیاں کاوشاں نال، لکھاں پناہ گزیناں کوں امید ملدی ہے تے او ہک بہتر مستقبل دی آس رکھدے ہن۔

 یو این ایچ سی آر کوں امداد 
یو این ایچ سی آر دا سارا کم عطیات تے امداد نال چلدا ہے۔ حکومتاں، بین الاقوامی ادارے، تے عام لوک وی یو این ایچ سی آر کوں مالی امداد ݙیندن تاکہ او پناہ گزیناں دی مدد کر سڳن۔